แบงก์ยูโอบีเจ้าแรกเปิดบัญชีสแกนใบหน้าและลายนิ้วมือ
TMRW (ทูมอโร) โดยยูโอบี บริการธนาคารเพื่อดิจิทัลเจเนอเรชั่นแห่งแรกในอาเซียน ลูกค้าเปิดบัญชี TMRW เร็วปลอดภัย ผ่านการยืนยันตัวตนด้วยใบหน้าและลายนิ้วมือ
4 ธ.ค. 2562

TMRW (ทูมอโร) โดยยูโอบี บริการธนาคารเพื่อดิจิทัลเจเนอเรชั่นแห่งแรกในอาเซียน ลูกค้าเปิดบัญชี TMRW เร็วปลอดภัย ผ่านการยืนยันตัวตนด้วยใบหน้าและลายนิ้วมือ
TMRW นับเป็นธนาคารแห่งแรกในประเทศไทยที่ใช้ระบบไบโอเมตริกซ์ทั้งสองลักษณะในการยกระดับประสบการณ์การเปิดบัญชี โดยลูกค้า TMRW ใช้บริการเทคโนโลยีไบโอเมตริกซ์ดังกล่าวได้แล้วที่ตู้ธนาคารให้บริการอัตโนมัติของ TMRW ทั้ง 350 แห่งในพื้นที่ที่มีคนเดินเท้าจำนวนมากทั่วกรุงเทพฯ และปริมณฑล
นายนที ศรีรัศมี ผู้ช่วยกรรมการผู้จัดการใหญ่ สายงานบริการธนาคารผ่านช่องทางดิจิทัล ธนาคารยูโอบี จำกัด (มหาชน) กล่าวว่า “TMRW มุ่งมั่นสร้างสรรค์บริการธนาคารให้เป็นเรื่องที่ง่ายขึ้น และโปร่งใสกว่าเดิม พร้อมฟังก์ชั่นการบริการที่ผู้ใช้จะถูกใจและใช้บ่อยมากขึ้น เราให้ความสำคัญกับคำติชมของลูกค้าเพื่อพัฒนา TMRW ให้ก้าวไกลกว่าเดิม โดยครั้งนี้ TMRW ได้ผนวกเทคโนโลยีจดจำใบหน้าล่าสุด (Facial Recognition) เข้าไปตั้งแต่ขั้นตอนการสมัครผ่านแอปพลิเคชัน เพื่อให้ลูกค้าได้รับประสบการณ์การเปิดบัญชีที่รวดเร็วและสะดวกมากยิ่งขึ้น เพิ่มเติมจากเทคโนโลยีไบโอเมตริกซ์ลายนิ้วมือเพื่อยืนยันตัวตนที่ตู้คีออสของธนาคาร
ทั้งนี้ TMRW ยกระดับชุดฟีเจอร์ต่างๆ ให้ก้าวไกลกว่าเทคโนโลยีไบโอเมตริกซ์ ธนาคารได้ทำแบบสอบถามลูกค้ากว่า 4,000 ราย เพื่อทำความเข้าใจวิธีที่ลูกค้าใช้บริการ TMRW ให้ลึกซึ้งมากยิ่งขึ้น และนำความรู้เชิงลึกที่ได้มาพัฒนาแอปพลิเคชัน รวมไปถึงการนำเทคโนโลยีจดจำใบหน้า (Facial Recognition) มาเสริมการยืนยันตัวตนลูกค้า




สำหรับ TMRW เวอร์ชั่นล่าสุด ลูกค้าจะได้ใช้งานอินเตอร์เฟซแบบใหม่ ที่ออกแบบมาเพื่อผู้ใช้งานยุคดิจิทัลโดยเฉพาะ รวมถึงการจัดการข้อมูลที่ลูกค้าได้รับบนหน้าโฮมเพจ ลดขั้นตอนในการชำระสินค้าและบริการ และจัดการบัตรเครดิตแบบเรียลไทม์
นายนที กล่าวว่า ลูกค้าถือเป็นหัวใจหลักของโมเดลธุรกิจที่ขับเคลื่อนด้วยข้อมูลของ TMRW เราจะไม่หยุดเรียนรู้จากข้อมูลเชิงลึกที่รวมรวบจากธุรกรรมต่างๆ ของลูกค้าเพื่อพัฒนาประสบการณ์ให้ตรงใจลูกค้าเสมอ เพราะความต้องการของลูกค้าเปลี่ยนแปลงไปตามกาลเวลา รวมถึงวิธีที่เราให้บริการลูกค้าเองก็เช่นกัน
ในฐานะบริการธนาคารบนโทรศัพท์มือถือเต็มรูปแบบแห่งแรกในประเทศไทย TMRW ได้เปลี่ยนวิธีที่ผู้บริโภคยุคดิจิทัลในประเทศไทยเข้าถึงประสบการณ์บริการธนาคาร นับตั้งแต่เปิดตัวอย่างเป็นทางการในวันที่ 8 มีนาคมที่ผ่านมา โดยการใช้เทคโนโลยีปัญญาประดิษฐ์ (AI) เพื่อให้ลูกค้าแต่ละรายได้รับประสบการณ์และข้อมูลเชิงลึกเฉพาะบุคคล และเพื่อให้การออมเงินและการจัดการด้านการเงินเป็นเรื่องสนุก โดยTMRW เป็นบริการธนาคารบนโทรศัพท์มือถือเต็มรูปแบบรายแรกที่ออกแบบเกมจัดการด้านการเงินเพื่อช่วยให้ลูกค้ามุ่งสู่เป้าหมายการออมเงินผ่านขั้นตอนที่สนุกและทำได้จริง